Jakob Fugger
Jakob Fugger (født 6. marts 1459 i Augsburg, død 30. december 1525 sammesteds), også kaldet Jakob den Rige, var en tysk forretningsmand. Han var søn af Jakob Fugger den ældre og Barbara Fugger og tilhørte familien Fugger, som på det tidspunkt var den rigeste familie i Europa. Hans egen private formue blev hovedsagelig grundlagt på et handelsmonopol på guld, sølv og kobber. Derudover var Fugger en af grundlæggerne af salget af afladsbreve.

Fugger formåede at hæve sin families værdi til cirka 2 millioner gylden (justeret for inflation cirka 2,3 milliarder kroner i 2022) ved hans død, muligvis svarende til 2 % af Europas BNP på daværende tidspunkt.

Fugger lånte enorme summer til kejser Maximilian 1. og var med til at sikre Karl 5.s valg som tysk-romersk kejser ved bestikkelse af valgbestyrelsen. Karl V adlede hele familien Fugger og gav dem suveræn ret til deres land, hvilket blandt andet betød, at de fik ret til at udstede deres egne mønter. Som den rigeste familie i Europa på det tidspunkt støttede de aktiviteter inden for kunst, skoler og filantropi, hovedsageligt i Augsburg. Jacob Fugger grundlagde i 1516 Fuggerei, den ældste sociale institution i verden. Hos Fuggeriet blev Leopold Mozart, far til Wolfgang Amadeus Mozart, født.

Han finansierede Christian 2. indtil slaget ved Västerås i 1521, hvor Christian 2. mistede kontrollen over det svenske Bergslagen i Gustav Vasas oprør.

Referencer

Yderligere læsning 
 Greg Steinmetz (2015). The Richest Man Who Ever Lived: The Life and Times of Jacob Fugger. 2015. Simon and Schuster. .

Personer fra Augsburg